তবে তেলাপোকা, ঝিঁঝিপোকা ও গুবরে পোকা নজরে পড়লে এদের মাথা খারাপ হয়ে যায়-পাগলের মতো ঝাঁপিয়ে পড়ে শিকার পাকড়াও করতে। ফকিরহাট-বাগেরহাটে নীলকণ্ঠের নাম থোড়মোচা ও কেওয়া। কলার মোচার মতো রং অনেকটা, আকার-গড়ন-ধরনও কলার মোচার মতো, তাই এই নাম। অনেকটা ক্যাঁও ক্যাঁও শব্দে ডাকে, নাম তাই কেওয়া। এই দুটি নামই শুধু নয়, বাগেরহাট-ফকিরহাটের বহু  প্রাণী ও পাখির স্থানীয় মজাদার নাম ব্যবহার করেছেন মনিরুল খান তাঁর প্রকাশিত বই এ গাইড টু ওয়াইল্ড লাইফ-এ।